***ПРОЕКТ!***

**Д О Г О В О Р**

**№ ……………………......**

Днес, ............2019 г. в гр. Габрово между:

1. Община Габровос ЕИК: 000215630 и адрес: гр. Габрово, пл. Възраждане № 3, представлявана от Таня Венкова Христова- Кмет, наричана по-долу „**ВЪЗЛОЖИТЕЛ“,**

и

1. ..........................................................................със седалище и адрес на управление:...............................................................................................................................,

ЕИК................................, представлявано от .................................................., наричано в договора за краткост „**ИЗПЪЛНИТЕЛ“**, от друга страна,

на основание чл.194, ал. 1 от ЗОП, във връзка с чл. 20, ал 3, т. 2 от ЗОП и проведена обществена поръчка чрез събиране на оферти с обява с изх.№ ………………………………………………… и утвърден от Възложителя протокол за разглеждане, оценка на офертите и класиране на участниците в обществена поръчка с предмет**: „Доставка и монтаж на оборудване по две позиции:**

**Обособена позиция № 1** „Доставка и монтаж на мебелно обзавеждане по проект № BG05M9OP001-2.004-0042 „Комплекс за социално-здравни услуги за деца и семейства”;

**Обособена позиция № 2** „Доставка и монтаж на климатици по проект № BG05M9OP001-2.004-0042 „Комплекс за социално-здравни услуги за деца и семейства”.

За **Обособена позиция № 2** „„Доставка и монтаж на климатици по проект № BG05M9OP001-2.004-0042 „Комплекс за социално-здравни услуги за деца и семейства”, се сключи настоящият договор,

**I. ПРЕДМЕТ НА ДОГОВОРА**

**чл. 1** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение доставка и монтаж на 3 (три) броя климатици.

(2) Този договор е сключен по проект **„Комплекс за социално-здравни услуги за деца и семейства”,** Административен договор за предоставяне на безвъзмездна финансова помощ №BG05M9OP001-2.004-0042-C02, анексиран с Допълнително споразумение № 01 от 21.12.2018г., финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“. Цялата отговорност за съдържанието на документа се носи от Община Габрово и при никакви обстоятелства не може да се счита, че този документ отразява официалното становище на Управляващия Орган на ОП “Развитие на човешките ресурси”2014-2020 г.

(3) Предметът на договора следва да бъде изпълнен в съответствие с Техническата спецификация на ВЪЗЛОЖИТЕЛЯ и Предложението за изпълнение на ИЗПЪЛНИТЕЛЯ, представляващи неразделна част от Договора, при спазване на разпоредбите на действащото законодателство.

**чл. 2** Предмет на договора е доставка и монтаж на обзавеждане, съгласно техническите спецификации и предложението на изпълнителя на 3 (три) броя климатици със следните:

**ІІ. СРОК ЗА ИЗПЪЛНЕНИЕ НА ДОГОВОРА**

**чл. 3** (1) Доставката и монтажът се изпълнява в срок от ............................. календарни дни, считано от датата на подписването на договора.

**III. ЦЕНА И НАЧИН НА ПЛАЩАНЕ**

**чл. 4** (1) За изпълнение на дейностите по чл. 2 ВЪЗЛОЖИТЕЛЯТ заплаща на ИЗПЪЛНИТЕЛЯ обща цена на договора в размер ***на........................................................ (словом:.................................................) лева,*** без включен ДДС ***или ....................................... (словом:........................................................) лева*** с включен ДДС, съгласно ценовата оферта на изпълнителя.

| ***№*** | ***артикул*** | ***Единица мярка*** | ***Количество*** | ***Единична цена***  ***лева без ДДС*** |
| --- | --- | --- | --- | --- |
| 1. | **Климатик** | **брой** | **1** |  |
| 2. | **Климатик** | **брой** | **1** |  |
| 3. | **Климатик** | **брой** | **1** |  |

**ІV. МЯСТО НА ДОСТАВКА И МОНТАЖ.**

**ПРИЕМАНЕ ИЗПЪЛНЕНИЕТО НА ДОГОВОРА**

**чл. 5** (1)Мястото на доставка и монтаж на посоченото оборудване е в сградата на **„Комплекс за социално-здравни услуги за деца и семейства”**, находяща се в гр. Габрово, ул.“ Ивайло“ № 13.

(2) Плащането се извършва чрез банков превод в лева по банковата сметка на Изпълнителя.

(3) Плащането се извършва след изпълнението на доставката, в срок от 30 (тридесет) календарни дни след подписване на приемо-предавателен протокол за извършената доставка и монтаж, и предоставяне на фактура оригинал, придружена с опис на елементите от доставка, с единични цени и количества и съответните придружаващи документални доказателства.

(4) Фактурата следва да съдържа следните данни:

Получател: *ОБЩИНА ГАБРОВО*

Адрес: пл. Възраждане № 3

БУЛСТАТ: 000215630

МОЛ: Таня Христова

Получил фактурата: Петя Цвяткова - Ръководител проект

В описателната част следва да впише следния текст: ***”Разходът е по договор за безвъзмездна помощ № BG05M9OP001-2.004-0042-C02 „Комплекс за социално-здравни услуги за деца и семейства”.***

Изпълнението на всяка доставка и монтаж се удостоверява с подписване на двустранни приемо-предавателни протоколи от страните или техни упълномощени представители, в които се описват вида и броя на доставените и монтирани климатици. Констатациите в протоколите обвързват страните относно вида, количеството и качеството на получените съоръжения и извършените дейности по техния монтаж.

(5) Качеството на доставените елементи на климатиците следва да отговаря на описаните технически характеристики предложени от ИЗПЪЛНИТЕЛЯ в Предложението за изпълнение на поръчката, неразделна част от настоящия договор.

(6) Собствеността на елементи на климатиците, обект на поръчката, преминава върху ВЪЗЛОЖИТЕЛЯ след подписване на приемно-предавателен протокол за извършване на дейности от настоящия договор. Рискът от случайно погиване или повреждане на съоръженията преминава върху ВЪЗЛОЖИТЕЛЯ от момента на приемане на монтажа им.

**(7)** Климатиците ще се доставят и монтират през работни дни, в часовия интервал от 8,30 до 17,30 часа всеки работен ден, съобразно посочения от Възложителя план-график.

**Чл. 6** (1) При предаването на елементите, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да ги прегледа за недостатъци.

(2) При извършаването на доставката и монтажа на климатиците се прегледат съоръженията при получаването им и да уведоми незабавно ИЗПЪЛНИТЕЛЯ за забелязаните недостатъци, което се отбелязва в приемо-предавателния протокол. Ако той не направи това, се счита, че е одобрил оборудването.

(3) При констатиране на явни Несъответствияинедостатъци се съставя **констативен протокол**, в който се описват констатираните Несъответствия, и се посочва срокът, в който същите ще бъдат отстранени. Външни повреди, брой и несъответствия с посочените в Предложението за изпълнение на поръчката климатици, са основание за ВЪЗЛОЖИТЕЛЯ да поиска от ИЗПЪЛНИТЕЛЯ да подмени за своя сметка несъответстващите съоръжения с такива, отговарящи на всички изисквания, посочени в Предложението за изпълнение на поръчката и техническата спецификация към него, неразделна част от настоящия договор.

(4) След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката с повече от 5 (*пет*) работни дни, Възложителят имат право да прекрати Договора, както и право да получи неустойка в размер на сумата по гаранцията за изпълнение на Договора.

(5) Рекламации по ал. 2 на доставените елементи следва да бъдат направени в момента на подписване на приемо-предавателен протокол.

(6) Приемането на доставката с Приемо-предавателния протокол няма отношение към установените впоследствие в гаранционния срок Несъответствия.

(7) Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 7 (*седем*) дни от узнаването им, но не по-късно от изтичане на гаранционния срок.

(8) При наличие на явни Несъответствия посочени в констативния протокол по алинея (3) и/или при наличие на скрити Несъответствия, констатирани от ВЪЗЛОЖИТЕЛЯ и съобщени на ИЗПЪЛНИТЕЛЯ по реда на алинея (7): Изпълнителят заменя доставеното оборудване със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по алинея (7), който не може да бъде по-дълъг от 5 календарни дни; или цената по съответната заявка се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на оборудването.

(9) В случаите на Несъответствия посочени в констативния протокол по алинея (3), Възложителят не дължи заплащане на цената по съответното възлагане, преди отстраняването им и изпълненията на останалите условия за плащане, предвидени в Договора.

(10)Когато ИЗПЪЛНИТЕЛЯТе сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя по реда и при условията на настоящия договор, приложими към ИЗПЪЛНИТЕЛЯ.

(11) Преминаване на собствеността и риска

Собствеността и риска от случайно повреждане или погиване на климатиците, предмет на доставка преминава от Изпълнителя върху Възложителя от датата на подписване на Протокола за приемане на извършения монтаж на съответното оборудване.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**чл. 5** (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение за извършената работа, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ и своевременно да предоставя необходимите сведения и указания, при възникване на необходимост.

(3) ВЪЗЛОЖИТЕЛЯТ има право във всеки момент от действието на настоящия договор да изисква информация за изпълнението на договора, без да пречи на оперативната дейност на ИЗПЪЛНИТЕЛЯ.

(4)ВЪЗЛОЖИТЕЛЯТ има право да откаже да приеме доставката и монтажа, ако открие съществени недостатъци или отклонения от качеството на доставените климатици, за което се съставя констативен протокол. Констатираните недостатъци се отстраняват от ИЗПЪЛНИТЕЛЯ за негова сметка в 5-дневен срок от подписване на констативния протокол.

(5) Да изисква и проверява представените от ИЗПЪЛНИТЕЛЯ книжа и разплащателни документи.

(6) ВЪЗЛОЖИТЕЛЯТ се задължава да приеме в срок доставката на обзавеждането и последващите монтажни работи;

(7) Правото на собственост, включително правата на интелектуална и индустриална собственост върху резултатите от Договора, докладите и други документи, свързани с него, възникват за ВЪЗЛОЖИТЕЛЯ.

**чл. 6** ВЪЗЛОЖИТЕЛЯТ е отговорен за утвърждаване на разходите, извършени от ИЗПЪЛНИТЕЛЯ, въз основа на фактура и подписан приемо-предавателен протокол.

**чл. 7** ВЪЗЛОЖИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно Управляващия Орган на ОП “Развитие на човешките ресурси”2014-2020 г., относно обстоятелство, което предизвиква или може да предизвика подобен конфликт.

Конфликт на интереси е налице, когато безпристрастното и обективно упражняване на функциите по Договора на което и да е лице е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8** ИЗПЪЛНИТЕЛЯТ се задължава:

(1) Изпълнителят се задължава да извърши достави и монтира, климатици, предмет на настоящия Договор, отговарящи на техническите параметри, представени в Техническото предложение на ИЗПЪЛНИТЕЛЯ и на техническата спецификация на Възложителя, и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор;

(2) Да извършва гаранционно обслужване на монтираните климатици в рамките на гаранционния срок при условията и сроковете на този Договор, съответно при условията на гаранцията и техническото предложение.

(3) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(4) Да отстранява за своя сметка и в договорените срокове всички несъответствия, повреди, дефекти и/или отклонения на доставената техника, дължащи се на неточно изпълнение на договора, относно доставката и монтажа на съоръженията, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали;

(5)Да уведомява своевременно ВЪЗЛОЖИТЕЛЯ за всички промени в статута на фирмата до изтичане срока на договора.

(6) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(7) Да уведоми писмено в срок от 3 (три) дни предварително, за конкретните дати, и час на доставките и имената на служителите си, които ще изпълняват доставките и монтажа, на следния имейл:……………………. ; тел ………………., ……………………….. ;

(8)(*ако е приложимо)* Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

(9)Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа.

(10) Изпълнителят е длъжен да предостави индивидуална гаранционна карта при доставка на всеки заявен, доставен и монтиран климатик, издадена в съответствие с нормативните изисквания за този вид техника или да предостави на Възложителя обща гаранционна за всичките монтирани в съответния ден климатици карта.

(11) След приключване на работите по съответната доставка и монтаж, изпълнителят своевременно ще разчисти за своя сметка местата, където е осъществен монтажът на заявените съоръжения.

**Чл. 9** ИЗПЪЛНИТЕЛЯТ има право:

(1) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(2) Да иска от ВЪЗЛОЖИТЕЛЯ необходимото съдействие за осъществяване на работата по договора включително предоставяне на нужната информация и документи за изпълнение на Договора и на необходимия достъп до помещения на Възложителя.

**Чл 10** При констатиране на недостатъци в елементите на доставката, ИЗПЪЛНИТЕЛЯТ е длъжен да ги отстрани за своя сметка в срок от 5 дни от подписване на констативен протокол за същите.

**Чл 11** (1) ИЗПЪЛНИТЕЛЯТпоема гаранционен срок, съгласно предложението за изпълнение, но не по-малко от 24 месеца. Срокът на гаранция започва да тече от датата на подписване на приемо-предавателния протокол за осъществена доставка.

(2) ИЗПЪЛНИТЕЛЯТ се задължава да отстранява за своя сметка всички недостатъци и/или повреди, отговарящи на гаранционните условия, възникнали по време на гаранционния срок.

(3) ИЗПЪЛНИТЕЛЯТ се задължава да поеме всички разходи по транспортирането и организирането на доставката до посочения от ВЪЗЛОЖИТЕЛЯ адрес на обекта, както и да извърши монтажа, съгласно Техническата спецификация. ИЗПЪЛНИТЕЛЯТ е длъжен да предаде доставката във вид, количество, качество и документно оформяне, съгласно договореностите, постигнати с ВЪЗЛОЖИТЕЛЯ.

**чл. 12 (**1) ИЗПЪЛНИТЕЛЯТ е длъжен да допуска представители на Управляващия Орган на ОП “Развитие на човешките ресурси”2014-2020 г. и всички други органи с правомощия да упражняват контрол и/или техни представители и външни одитори, да извършват проверки, посредством проучване на документацията или проверки на място, във връзка с дейности по проекта, и при необходимост, да проведат пълен одит, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта.

(2) Всички направени препоръки, при осъществяване на проверките, следва да бъдат изпълнени в указания срок.

**чл. 13** ИЗПЪЛНИТЕЛЯТ има право да получи от ВЪЗЛОЖИТЕЛЯ съответното възнаграждение за изпълнение на договорената доставка.

**чл. 14** За извършване на плащане ИЗПЪЛНИТЕЛЯТ изготвя фактура в съответствие с изискванията на чл. 4, ал. 4.

**чл. 15** Всяка информация, представяна от ИЗПЪЛНИТЕЛЯпри публични и медийни изяви, свързана с изпълнението на задължения по настоящия договор, следва да информира, че дейностите са в изпълнение на рамките на договор за безвъзмездна финансова помощ № BG05M9OP001-2.004-0042 „Комплекс за социално-здравни услуги за деца и семейства”, финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“

**чл. 16** ИЗПЪЛНИТЕЛЯТ трябва да уведоми незабавно ВЪЗЛОЖИТЕЛЯ, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**VI. ГАРАНЦИОННА ОТГОВОРНОСТ и ГАРАНЦИОНЕН СРОК**

**чл. 17** (1)Срокът загаранционно обслужване на доставените и монтирани климатици е …………………….. (*не по-малко от 24 (двадесет и четири) месеца)*, съгласно предложение за изпълнение на поръчката на ИЗПЪЛНИТЕЛЯ, неразделна част от настоящия договор. Срокът за гаранционно обслужване започва от деня на подписването на приемо-предавателен протокол, удостоверяващ монтажа на климатиците на посочения от ВЪЗЛОЖИТЕЛЯ адрес. Изпълнителят осигурява гаранционна поддръжка

(2)ВЪЗЛОЖИТЕЛЯТ има право да прави рекламации за скрити недостатъци и/или повреди, които не се дължат на неправилна експлоатация, през целия гаранционен срок по чл. 17, ал.1 пред ИЗПЪЛНИТЕЛЯ.

(3) В случаите по ал. 2 ИЗПЪЛНИТЕЛЯТ е длъжен, в срок не по-дълъг от 10 (десет) дни да отстрани недостатъка за своя сметка.

**(**4) Срокът започва да тече от момента на уведомяване на ИЗПЪЛНИТЕЛЯ за повредата или недостатъка. ВЪЗЛОЖИТЕЛЯТ може да направи уведомяването по факс, електронна поща или по поща с писмо с обратна разписка, а при спешна нужда и по телефона, като след това се изготвя писмен протокол между страните за удостоверяване на извършените действия.

(5) Гаранционното обслужване се осъществява по местонахождение на доставените и монтирани климатици, предмет на този договор за доставка. В изключителни случаи съоръженията се вземат в базата/зите на ИЗПЪЛНИТЕЛЯ, като за това страните подписват приемо-предавателен протокол. В случай, че се наложи отстраняване на повреди извън Комплекса, разходите за транспорт, товаро-разтоварните дейности и пр. са за сметка на Изпълнителя, а гаранцията на съответното дефектирало съоръжение се удължава със срока на периода за отстраняване на повредата и последващото монтиране в обекта на Възложителя.

(6) при приемането на елементите на климатиците за гаранционен ремонт, ИЗПЪЛНИТЕЛЯТ е длъжен да осигури подходяща опаковка, гарантираща безопасно транспортиране, в случаите когато това е необходимо.

(7) В рамките на гаранционния срок Изпълнителят отстранява със свои сили и средства всички Несъответствия на доставеното оборудване, съответно подменя дефектирали части и/или компоненти с нови, съгласно гаранционните условия и техническото предложение на Изпълнителя.

(8)Изпълнителят се задължава да осигури на Възложителя гаранционно (сервизно) обслужване на съоръженията в гаранционния срок.

При невъзможност да бъде отстранен дефекта/тите, появили се в гаранционния срок, Изпълнителят се задължава да замени дефектиралото оборудване с ново за своя сметка.

**VII. ВЪЗСТАНОВЯВАНЕ**

**чл. 18** В случай, че Управляващия Орган на ОП “Развитие на човешките ресурси”2014-2020 г. не верифицира платени от ВЪЗЛОЖИТЕЛЯ разходи, констатирани като неправомерно изплатени суми, ИЗПЪЛНИТЕЛЯТ се задължава да възстанови съответните дължими суми в срок от 5 работни дни от получаване на искане за това по сметка BG87STSA93003210003810; BIC:STSABGSF на ВЪЗЛОЖИТЕЛЯ.

**чл.19** В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане, в размер на законовата лихва за периода на просрочието.

**чл.20** Ако след приключване на проекта или по време на изпълнение на проекта, в случай на препоръки от Одитиращ орган и/или на база негови констатации, бъдат поискани финансови корекции, ИЗПЪЛНИТЕЛЯТ се задължава да възстанови посочената сума, в указания размер и срок, на ВЪЗЛОЖИТЕЛЯ.

**чл.21** Банковите такси, свързани с връщането на дължими суми на ВЪЗЛОЖИТЕЛЯ, са изцяло за сметка на ИЗПЪЛНИТЕЛЯ.

**VII. НЕУСТОЙКИ**

**чл. 22** (1) При неизпълнение на задълженията си в срок, неизправната страна заплаща на изправната неустойка в размер на 0.5 % от стойността на договора на ден, но не повече от 10 % от общата стойност по договора.

(2) В случай на частично неизпълнение от страна на ИЗПЪЛНИТЕЛЯ, същият дължи на Възложителя неустойка в размер на 20% от стойността на договора.

(3) Изпълнителят се освобождава от отговорност за забава, когато същата се дължи на неизпълнение на задължение на Възложителя.

(4) Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**чл. 23** (1) ИЗПЪЛНИТЕЛЯТ носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите в размер на 10% от договореното възнаграждение.

(2) ИЗПЪЛНИТЕЛЯТ дължи неустойка в размер на 10% от договореното възнаграждение при неизпълнение на задълженията по чл. 15.

**VIII. ПРЕКРАТЯВАНЕ НА ДОГОВОРА**

**чл. 24** Действието на този договор се прекратява:

1. с изпълнението на всички задължения на Страните по него;

2. с изтичане на Срока на Договора;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до три дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**IХ. ПОВЕРИТЕЛНОСТ**

**Чл. 25** (1)При спазване на разпоредбата на чл. 7, **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да запазят поверителността на всички поверително предоставени документи, информация или други материали за срок не по-малко от три години, считано от 31 декември след предаването на отчетите от страна на УО, в които са включени разходите по операцията.

(2) Европейската комисия има право на достъп до всички документи, предоставени на Управляващия орган, като спазва същите изисквания за поверителност.

(3) При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** спазват изискванията за защита на личните данни съобразно разпоредбите на чл. 5 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета и приложимото национално законодателство.

**Х. ИЗМЕНЕНИЕ НА ДОГОВОРА**

**чл.26** Настоящият договор се изменя само когато:

1. промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената или опции; обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката или на рамковото споразумение;

2. поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

б) би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;

3. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;

4. се налага замяна на изпълнителя с нов изпълнител, при условие че възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;

5. се налага замяна на изпълнителя с нов изпълнител, когато за първоначалния изпълнител е налице универсално или частично правоприемство, включително при преобразуване на първоначалния изпълнител чрез вливане, сливане, разделяне или отделяне, или чрез промяна на правната му форма, както и в случаите, когато той е в ликвидация или в открито производство по несъстоятелност и са изпълнени едновременно следните условия:

а) за новия изпълнител не са налице основанията за отстраняване от процедурата и той отговаря на първоначално установените критерии за подбор;

б) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;

6. условията по т. 4 или 5 са налице по отношение на участник в обединението изпълнител, което не е юридическо лице;

7. се налагат изменения, които не са съществени;

**ХI. ДВОЙНО ФИНАНСИРАНЕ**

**чл.27** ВЪЗЛОЖИТЕЛЯТ се задължава да не допуска двойно финансиране на дейности при изпълнението на договор за безвъзмездна помощ № BG05M9OP001-2.004-0042-C02 по проект „Комплекс за социално-здравни услуги за деца и семейства”.

**ХII. ЗАКЛЮЧИТЕЛНИ РАЗПОРЕДБИ**

**чл.28** Всички спорове между страните се решават чрез преговори. При непостигане на съгласие спорът се отнася за разрешаване пред компетентния български съд.

**чл.29** За всички неуредени в Договора въпроси се прилагат разпоредбите на действащото българско законодателство.

**чл.30** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**чл.31** (1) За целите на настоящия договор уведомяването на **ИЗПЪЛНИТЕЛЯ** се извършва писмено по факс: ...................................; ел. поща: .............................; или с препоръчано писмо на адрес: ……………………………………………………………

(2) Уведомяването на **ВЪЗЛОЖИТЕЛЯ** се извършва писмено по факс: 066/ 809371; ел. поща: ..................................; или с препоръчано писмо на адрес: гр. Габрово, пл. Възраждане 3.

(3) Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в 3 (три) еднообразни екземпляра, от които два за ВЪЗЛОЖИТЕЛЯ - Община Габрово, един за ИЗПЪЛНИТЕЛЯ

Неразделна част от настоящия договор са:

1. Техническа спецификация на Възложителя;

2. Ценова оферта на Изпълнителя;

3. Предложение за изпълнение на Изпълнителя;

**ВЪЗЛОЖИТЕЛ: ИЗПЪЛНИТЕЛ:**

**Кмет на Община Габрово: ..............................................**

**............................................... /………………..……../**

**/Таня Христова/**

**Директор д-я ФС: …………………**

**/М. Иванова/**

**Юрисконсулт:**

**...................................**